Diari Oficial de la Generalitat Valenciana


Sumari del DOGV 2402, del 07-12-1994 (1994/833235)

ORDRE de 7 d'octubre de 1994, de la Conselleria d'Educació i Ciència, per la qual es disposa el funcionament del Col.legi Públic d'Educació Infantil i Primària Número 10 de Paterna.
-------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/10/07/(6)/dof/vci/html**

### Dades del document

Número de DOGV
:   2402

Data del DOGV
:   07-12-1994

Secció del DOGV
:   DISPOSICIONS GENERALS

Número del document
:   1994/833235


Data del document
:   07-10-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 7 d'octubre de 1994, de la Conselleria d'Educació i Ciència, per la qual es disposa el funcionament del Col·legi Públic d'Educació Infantil i Primària Número 10 de Paterna. El Col·legi Públic d'Educació Infantil i Primària Número 10 de Paterna es va crear pel Decret 157/1994, de 29 de juliol (DOGV de 31 d'agost), en la disposició final primera del qual s'autoritzava aquesta Conselleria perquè adopte les disposicions necessàries per al compliment del que s'hi preveu.  
El centre creat està ubicat al barri de la Coma, declarat com d'acció preferent per la disposició transitòria primera del Decret 157/88, d'11 d'octubre, del Consell de la Generalitat Valenciana, per la qual cosa resulten d'aplicació les disposicions legals referides als Centres d'Acció Educativa Singular (CAES), de comformitat amb el que preveu l'esmentat decret.  
El Reial Decret 895/89, de 14 de juliol, sobre provisió de llocs de treball a centres públics de Preescolar, Educació General Bàsica i Educació Especial, estableix que les comunitats autònomes podran incorporar-hi llocs de treball de caràcter docent en funció de la programació dels ensenyaments, i especifica en les relacions de llocs corresponents els requisits específics per al seu exercici.  
Fent ús de les competències que em confereix l'article 35 de la Llei 5/1983, de 30 de desembre, del Govern Valencià,  
ORDENE:  
Primer  
El Col·legi Públic d'Educació Infantil i Primària Número 10 de Paterna, codi 46611396, iniciarà les seues activitats escolars en el curs escolar 1994/95, amb la següent composició per unitats:  
- 2 unitats d'Educació Infantil  
- 8 unitats d'Educació Primària/Educació General Bàsica  
Segon   
Pel fet de trobar-se ubicat en un barri d'acció educativa preferent, escau que siga declarat centre d'acció educativa singular i se li apliquen les disposicions legals vigents per a aquest tipus de centres.  
Tercer  
La relació de llocs de treball del personal docent, tots aquests en valencià, serà la següent:  
a) S'han de proveir per concurs general de trasllats:  
- 1 de Preescolar;  
- 3 d'Educació General Bàsica, cicles inicial i mitjà;  
- 1 d'Educació General Bàsica, Educació Física;  
- 1 d'Educació General Bàsica, Filologia, Llengua castellana i Anglés.  
b) S'han de proveir per convocatòria específica, segons l'Ordre de 23 d'abril de 1991 (DOGV de 24 de maig), com a professors d'Acció Compensatòria:  
- 1 de Preescolar;  
- 2 d'Educació General Bàsica, cicles incial i mitjà;  
- 1 d'Educació General Bàsica, Filologia, Valencià;  
- 1 d'Educació General Bàsica, Matemàtiques i Ciències de la Naturalesa;  
- 1 d'Educació General Bàsica, Ciències Socials.  
DISPOSICIó ADDICIONAL  
El que s'estableix en aquesta ordre s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta les direccions generals de Personal i de Centres Docents perquè, en l'àmbit de les seues respectives competències, adopten les mesures que siguen necessàries per garantir el funcionament eficaç del centre docent.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits al curs escolar 1994/95.  
València, 7 d'octubre de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI